- Αρχική
- Εταιρία
- Προϊόντα
- Περί 'Αρτου
- Αρτοτεχνήματα
- Επικοινωνία

## Ο κόσμος των κέικ

Το κέικ είναι ένα είδος γλυκού πολύ διαδομένο σε όλο τον κόσμο. Διαχωρίζεται από τα υπόλοιπα γλυκά (πχ πάστες κλπ) γιατί έχει ως βάση στα συστατικά του το αλεύρι. Βέβαια τις περισσότερες φορές τα όρια μεταξύ των κατηγοριών των γλυκισμάτων είναι δυσδιάκριτα. Στην πιο απλή του μορφή περιέχει αλεύρι, αυγά, βούτυρο, βανίλια και γλυκαντική ουσία (πχ. ζάχαρη) . Μπορούμε όμως, ανάλογα την συνταγή ή την επιθυμία μας να του προσθέσουμε σοκολάτα, ξηρούς καρπούς, αποξηραμένα η γλασαρισμένα φρούτα, λικέρ και άλλα..
Το κέικ είναι ένα γλυκό με μακρά ιστορία (το όνομα του προέρχεται από τους Vikings, από την Παλαιά Σκανδιναβική λέξη kaka). Στην αρχαία Ελλάδα και την αρχαία Ρώμη παρασκεύαζαν ένα γλύκισμα όπου έπαιρναν την βασική ζύμη του ψωμιού και την εμπλούτιζαν με βούτυρο, αυγά και μέλι, πράγμα που μπορεί να θεωρηθεί ο πρόγονος του σημερινού κέικ. Η εξέλιξή του όμως και η διάδοσή του οφείλεται στους Αγγλοσάξονες, ενώ κατά την Αναγέννηση, πιθανότατα στην Ισπανία, το κέικ μετατράπηκε στο αφράτο γλύκισμα που γνωρίζουμε όλοι.
Λόγω της μακράς ιστορίας του και της μεγάλης διάδοσης του υπάρχουν πολλές παραλ- λαγές των κέικ. Εκτός από τα αφράτα κέικ που έχουμε συνηθίσει στην Ελλάδα, υπάρχουν και πιο σφιχτά κέικ (πχ stolen στην Γερμανία) ενώ και το ιταλικό Panettone μπορεί να θεωρηθεί ένα είδος κέικ. Ανάλογα το συστατικά του μπορούμε να το διακρίνουμε σε κέικ λαδιού ή βουτύρου, σε κέικ φρούτων ή κέικ σοκολάτας κ.α. Άλλες παραλλαγές είναι τα cheesecake, τα muffins, η σοκολατόπιτα και η τελευταία μόδα, τα ατομικά cupcakes.
Το σχήμα και η διακόσμηση των κέικ εξαρτάται από την όρεξη και την φαντασία του καθένα. Το κείκ παίρνει το σχήμα από την φόρμα που θα τοποθετήσουμε την ζύμη ενώ για την διακόσμηση μπορούν να χρησιμοποιηθούν διάφορα υλικά όπως αμύγδαλα ή καρύδια, σοκολάτα, τρούφα, ζάχαρη, κρέμα ζαχαροπλαστικής, αποξηραμένα φρούτα, γλυκά του κουταλιού κ.α. Βέβαια τα τελευταία χρόνια η διακόσμηση των κέικ έχει εξελιχθεί σε τέχνη και μπορούμε να βρούμε κέικ περίτεχνα διακοσμημένα, ενώ νέα υλικά έχουν κάνει την εμφάνιση τους.
Στον φούρνο μας μπορεί να βρει κανείς μεγάλη ποικιλία από αφράτα κέικ. Στην κλασική μας συνταγή προσθέτουμε βανίλια και πορτοκά- λι για καλύτερη γευση και άρωμα, ενώ υπάρχει και η αγαπημένη παραλλαγή με γεύση σοκολάτα. Πολύ ιδιαίτερο είναι το κέικ μας με την γέμιση κρέμας. Ατομικά muffins σοκολάτας και λαχτα- ριστή σοκολατόπιτα συμπληρώνουν την πλούσια γκάμα μας και σας περιμένουν να τα δοκιμάσετε.